02000A1215(02) — LT — 25.06.2005 — 001.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:









▼B

Taryboje susirinkusių valstybių narių vyriausybių atstovų

VIDINIS SUSITARIMAS

dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą







TARYBOJE SUSIRINKĘ EUROPOS BENDRIJOS VALSTYBIŲ NARIŲ VYRIAUSYBIŲ ATSTOVAI, atsižvelgdami į Europos bendrijos steigimo sutartį (toliau –Sutartis), atsižvelgdami į 2000 m. birželio 23 d. Cotonou, Benino Respublika, pasirašytą AKR ir EB partnerystės susitarimą (toliau – AKR ir EB susitarimas), atsižvelgdami į Komisijos pateiktą projektą, kadangi: (1) Bendrijos atstovai turės priimti bendrą poziciją Ministrų taryboje, kaip numatyta AKR ir EB susitarime (toliau – AKR ir EB Ministrų taryba). Be to, kad būtų įgyvendinti šios Tarybos sprendimai, rekomendacijos ir nuomonės, gali būti reikalinga, kad atitinkamai Bendrija, valstybė narė arba valstybės narės kartu imtųsi veiksmų. (2) Todėl būtina, kad valstybės narės savo kompetencijai priklausančiose srityse konkrečiai nurodytų bendros pozicijos, kurią Bendrijos atstovai turi priimti AKR ir EB Ministrų taryboje, nustatymo sąlygas. Tose srityse jos taip pat turės imtis priemonių, reikalingų įgyvendinti tiems Tarybos sprendimams, rekomendacijoms bei nuomonėms, kurių įgyvendinimui gali reikėti valstybės narės arba valstybių narių bendrų veiksmų. (3) Dėl savo kompetencijai priklausančių klausimų, kuriems taikomas AKR ir EB susitarimas, valstybės narės turės įgalioti Tarybą, kad ši pagal AKR ir EB susitarimo 96 ir 97 straipsnius priimtų atitinkamus sprendimus. (4) Taip pat reikėtų numatyti, kad valstybės narės turi pranešti viena kitai ir Komisijai apie bet kokią tarp vienos ar kelių valstybių narių ir vienos arba kelių AKR valstybių sudarytą ar ketinamą sudaryti sutartį, konvenciją, susitarimą arba bet kokią sutarties, konvencijos ar susitarimo dalį, susijusią su AKR ir EB susitarime nagrinėjamais klausimais. (5) Taip pat turėtų būti nustatyta tvarka, kurios laikydamosi valstybės narės galėtų spręsti bet kokius su AKR ir EB susitarimu susijusius savo ginčus, kadangi: SUSITARĖ:







1 straipsnis

Bendrą poziciją, kurios AKR ir EB Ministrų taryboje ir Ambasadorių komitete turi laikytis Bendrijos atstovai, nagrinėdami valstybių narių kompetencijai priklausančius klausimus, vienbalsiu sprendimu priima Taryba, remdamasi Komisijos arba valstybės narės pateiktu projektu ir pasikonsultavusi su Komisija.

2 straipsnis

Sprendimai ir rekomendacijos, priimtos AKR ir EB Ministrų tarybos arba Ambasadorių komiteto valstybių narių kompetencijai priklausančiose srityse, įgyvendinamos valstybių narių priimtais teisės aktais.

▼M1

3 straipsnis

Valstybių narių poziciją dėl AKR ir EB susitarimo 11b, 96 ir 97 straipsnių įgyvendinimo, kai ta pozicija yra susijusi su jų kompetencijai priklausančiais klausimais, priima Taryba, veikdama priede nustatyta tvarka.

Jei planuojamos priemonės yra susijusios su valstybių narių kompetencijai priklausančiais klausimais, Taryba taip pat gali veikti valstybės narės iniciatyva.

▼B

4 straipsnis

Suinteresuota valstybė narė arba narės apie bet kokio pobūdžio ir bet kokia forma tarp vienos ar kelių valstybių narių ir vienos arba kelių AKR valstybių sudarytą ar ketinamą sudaryti bet kokią sutartį, konvenciją ar susitarimą arba bet kokią sutarties, konvencijos ar susitarimo dalį, susijusią su AKR ir EB susitarime nagrinėjamais klausimais, kuo greičiau praneša kitoms valstybėms narėms ir Komisijai. Apie bet kokius taip praneštus tekstus valstybės narės arba Komisijos prašymu diskutuojama Taryboje.

5 straipsnis

Jeigu valstybė narė mano, kad būtina vadovautis AKR ir EB susitarimo 98 straipsniu valstybių narių kompetencijai priklausančiais klausimais, ji pirmiausia pasikonsultuoja su kitomis valstybėmis narėmis ir Komisija.

Jeigu AKR ir EB Ministrų taryba turi priimti sprendimą dėl pirmoje straipsnio dalyje nurodyto valstybės narės ketinamo imtis veiksmo, Bendrijos siūloma pozicija yra suinteresuotosios valstybės narės pozicija, nebent Taryboje susirinkusių valstybių narių Vyriausybių atstovai nuspręstų kitaip.

6 straipsnis

Ginčai, kylantys tarp valstybių narių dėl AKR ir EB susitarimo, jo priedų ir protokolų arba minėtam AKR ir EB susitarimui įgyvendinti sudarytų vidaus susitarimų, anksčiausiai peticiją pateikusios šalies prašymu Sutartyje ir prie Sutarties pridedame Protokole dėl Teisingumo Teismo statuto nustatyta tvarka perduodami spręsti Europos Bendrijų Teisingumo Teismui.

7 straipsnis

Taryboje susirinkę valstybių narių Vyriausybių atstovai, remdamiesi Komisijos arba valstybės narės pateiktu projektu ir pasikonsultavę su Komisija, vienbalsiu sprendimu gali bet kuriuo metu padaryti šio Susitarimo pakeitimus.

8 straipsnis

Šį Susitarimą kiekviena valstybė narė patvirtina pagal savo konstitucinius reikalavimus. Kiekvienos valstybės narės Vyriausybė praneša Tarybos Generaliniam sekretoriatui apie procedūrų, reikalingų Susitarimui įsigalioti, atlikimą.

Su sąlyga, kad įgyvendintos straipsnio pirmos dalies nuostatos, šis Susitarimas įsigalioja tuo pačiu metu kaip ir AKR ir EB susitarimas ( 1 ). Jis galios tiek, kiek galios pirmiau nurodytas susitarimas.

▼M1

9 straipsnis

Šis susitarimas, parengtas vienu originaliu egzemplioriumi anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis, kurio tekstai visomis dvidešimčia kalbų yra autentiški, deponuojamas Tarybos Generalinio sekretoriato archyvuose, o jo patvirtinta kopija siunčiama kiekvienai jį pasirašiusios valstybės vyriausybei.

▼B

Hecho en Bruselas, el dieciocho de septiembre del año dos mil.

Udfærdiget i Bruxelles den attende september to tusind.

Geschehen zu Brüssel am achtzehnten September zweitausend.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.

Done at Brussels on the eighteenth day of September in the year two thousand.

Fait à Bruxelles, le dix-huit septembre deux mille.

Fatto a Bruxelles, addì diciotto settembre duemila.

Gedaan te Brussel, de achttiende september tweeduizend.

Feito em Bruxelas, em dezoito de Setembro de dois mil.

Tehty Brysselissä kahdeksantenatoista päivänä syyskuuta vuonna kaksituhatta.

Som skedde i Bryssel den artonde september tjugohundra.

Pour le gouvernement du Royaume de Belgique

Voor de Regering van het Koninkrĳk België

Für die Regierung des Königreichs Belgien

For regeringen for Kongeriget Danmark

Für die Regierung der Bundesrepublik Deutschland

Για την Κυβέρνηση της Ελληνικής Δημοκρατίας

Por el Gobierno del Reino de España

Pour le gouvernement de la République française

Thar ceann Rialtas na hÉireann

For the Government of Ireland

Per il Governo della Repubblica italiana

Pour le gouvernement du Grand-Duché de Luxembourg

Voor de Regering van het Koninkrĳk der Nederlanden

Für die Regierung der Republik Österreich

Pelo Governo da República Portuguesa

Suomen hallituksen puolesta

På finska regeringens vägnar

På svenska regeringens vägnar

For the Government of the United Kingdom of Great Britain and Northern Ireland

▼M1

ANNEX

1) Prieš pradėdama AKR ir EB susitarimo 96 straipsnyje numatytą konsultavimosi procesą, išskyrus ypatingos skubos atvejus, Bendrija ir jos valstybės narės išnaudoja visas įmanomas politinio dialogo su AKR valstybe galimybes pagal AKR ir EB susitarimo 8 straipsnį. Dialogas pagal 8 straipsnį turi būti sistemingas ir formalizuotas pagal AKR ir EB susitarimo VII priedo 2 straipsnyje pateiktus konkrečius nurodymus. Dialogui vykstant nacionaliniu, regioniniu ir subregioniniu lygmeniu, kai dalyvauja Jungtinė parlamentinė asamblėja, jai atstovauja einantys pareigas bendrapirmininkiai arba paskirtas patikėtinis.

2) Tais atvejais, kai išnaudojus visas dialogo pagal AKR ir EB susitarimo 8 straipsnį galimybes ir Komisijai arba valstybei narei parodžius iniciatyvą Taryba mano, kad kuri nors AKR valstybė neįvykdė įsipareigojimo pagal vieną iš esminių dalykų, nurodytų AKR ir EB susitarimo 9 ar 11b straipsniuose, arba rimtais korupcijos atvejais ta AKR valstybė turi būti kviečiama, jei nėra ypatingos skubos, surengti konsultacijas pagal AKR ir EB susitarimo11b, 96 ar 97 straipsnius.

Taryba sprendžia kvalifikuota balsų dauguma.

Per konsultacijas Bendrijai atstovauja Tarybai pirmininkaujanti valstybė narė ir Komisija, o šios stengiasi užtikrinti lygybę atstovavimo lygmeniu. Konsultacijos yra orientuojamos į priemones, kurių turi imtis atitinkama šalis, ir vyksta laikantis AKR ir EB susitarimo VII priede išdėstytų konkrečių nurodymų.

3) Pasibaigus AKR ir EB susitarimo 11b, 96 ar 97 straipsniuose nustatytiems galutiniams konsultacijų terminams ir, nepaisant visų pastangų, neradus jokio sprendimo arba skubos arba atsisakymo surengti konsultacijas atveju Taryba pagal tuos straipsnius Komisijos pasiūlymu kvalifikuota balsų dauguma gali nedelsdama nuspręsti imtis atitinkamų priemonių, įskaitant dalinį Susitarimo taikymo sustabdymą.Dėl visiško AKR ir EB susitarimo taikymo atitinkamai AKR valstybei sustabdymo Taryba sprendžia vieningai.

Šios priemonės galioja tol, kol Taryba, laikydamasi šio straipsnio pirmoje pastraipoje nustatytos taikytinos tvarkos, priima sprendimą,iš dalies keičiantį ar atšaukiantį priemones, kurių buvo nuspręsta imtis anksčiau, arba atitinkamais atvejais – sprendime nurodytam laikotarpiui.

Šiuo tikslu Taryba nuolat reguliariai ir bent kas šeši mėnesiai persvarsto pirmiau minėtas priemones.

Apie tokiu būdu patvirtintas priemones Tarybos pirmininkas praneša atitinkamai AKR valstybei ir AKR ir EB Ministrų Tarybai iki joms įsigaliojant.

Tarybos sprendimas yra skelbiamas Europos Sąjungos oficialiajame leidinyje. Tais atvejais, kai priemonės patvirtinamos nedelsiant, pranešimas apie jas AKR valstybei bei AKR ir EB Ministrų Tarybai yra siunčiamas tuo pat metu kaip ir kvietimas surengti konsultacijas.

4) Apie kiekvieną sprendimą, priimtą pagal 1 ir 2 dalis, nedelsiant ir išsamiai yra pranešama Europos Parlamentui.